יחידה 108

יחידה 108 (במקור: במצ"א 108 – בית מלאכה לציוד אלקטרוני) היא יחידת אחזקה ופיתוח דרג ד' לאלקטרוניקה, לתקשוב ולמערכות נשק, והיא אחת מיחידות הביצוע של המטה הטכנולוגי של חיל האוויר. היחידה, הממוקמת בבסיס צריפין, משויכת למערך הטכני של חיל האוויר וכפופה ישירות לראש להק ציוד.

== היסטוריית היחידה ==
עם הקמת חיל האוויר הישראלי, בשנת 1948, התעורר הצורך בגוף שירכז ויטפל בציוד האלקטרוני והאלקטרומכני שנרכש על ידי חיל האוויר מעודפי מלחמת העולם השנייה (בעיקר ממדינות אירופה) ובציוד שמקורו בעיזבון הבריטי. צורך זה מומש בעזרת שני גופים שטיפלו בציוד האלקטרוני, כל גוף על פי הכשרתו.

הגוף הראשון החל את פעילותו במחנה "שרונה", כיום "הקריה" בתל אביב, וריכז אנשים שלהם ידע בסיסי בחשמל וברדיו וטיפל בעיקר במכשירי מורס ומעט במכשירי קשר HF ו-UHF. מאוחר יותר, בשנת 1949, הועבר המחנה לאזור יפו ומוקם בשתי חנויות קטנות באזור.

הגוף השני שטיפל בציוד האלקטרוני נקרא טייסת 505. הרעיון להקמתו הועלה בשנת 1948 על ידי שני מומחים יהודיים, פרופ' אטנברג מארצות הברית וד"ר ברויידן מדרום אפריקה, בשיתוף עם חיל האוויר. באחריות גוף זה רוכז כל הצד הטכני והמקצועי הקשור במערכות המכ"ם. עיקר פעילותה של טייסת 505 ששכנה בצריפין היה שיפוץ מכ"מים קיימים או מכ"מי רכש ישנים, דוגמת מכ"ם ימי SO9 ששופץ והוסב למכ"מ קרקעי ומכ"ם מוטס SCR-010 שהוסב גם למכ"מ קרקעי.

לקראת סוף שנת 1949 הוחלט על ידי חיל האוויר לאחד את שני הגופים ליחידה בשם "טייסת 108 – בית מלאכה לציוד אלקטרוני". יחידה מאוחדת זו מוקמה בצריפין במקום בו שכנה אז מחלקת הדואר של צבא הבריטי באזור הדרום. לימים שונה שמה של טייסת 108 ליחידה 108 - יחידת האלקטרוניקה של חיל האוויר.

== מבנה היחידה ==
יחידה 108 מחולקת למספר יחידות העוסקות בעולמות ההנדסה והמערכות האלקטרוניות. בנוסף כפופים למפקד היחידה יועצת ארגונית וטייסת מנהלה.
היחידה מובילה את תוכנית החדשנות של חיל האוויר- ״החממה הטכנולוגית״, באמצעותה מבצעים צוותי משימה תהליכי פיתוח מואצים לשילוב יכולות מבצעיות חדשות בקבועי זמן קצרים.

=== יחידת מתנ"ם ===
סמל יחידת מתנ"ם
יחידת מתנ״ם (ראשי תיבות: מרכז תחזוקת נשק ומערכות) היא יחידה טכנולוגית המהווה בית מערכת לעולם החימוש בחיל האוויר, למערכות ההגנה האווירית ולמערכות האלקטרואופטיקה.

יחידת מתנ"ם הוקמה כיחידה עצמאית בבסיס פלמחים בשנת 1980 כחלק ממסקנות מלחמת יום הכיפורים. ייעודה היה לקלוט נשק מונחה בעידן בו נשק זה עוד היה בחיתוליו. היחידה נדרשה לתת מענה טכני תומך, ולשם כך בנתה ידע, אמצעים ותשתיות. קליטת הנשק המונחה אפשרה לחיל עצמאות תפעולית להפעלת הכח. בהמשך התרחב תחום העיסוק של היחידה גם לעולם האלקטרואופטיקה, הנשק המונחה המתקדם ואף לעולם ההגנה האווירית. בשנת 2004 מוזגה מתנ"ם ליחידת האחזקה האווירית 22. בשנת 2012 במסגרת ארגון מחדש של כלל דרגי ד' בחיל-האוויר, היא שולבה כיחידה תחת יחידה 108.

יחידת מתנ"ם פועלת בשיתוף פעולה עם יחידות חיל האוויר וגם עם התעשיות הביטחוניות בישראל. היחידה מתחזקת את המערכות עד לרמת הכרטיס האלקטרוני הבודד.
בשנים הקרובות היחידה מתרחבת בבניין כח עצים לקליטת יכולות חדשות ואסטרטגיות בעולם החימוש וההגנה האווירית.

=== יחידת מופ"ת ===
סמל יחידת מופ"ת
יחידת מופ״ת (ראשי תיבות: מערכות, פיתוח, תחזוקה) אמונה על כלל עולמות התוכן האלקטרוניים: קשר, ניווט, תקשורת, לוחמה אלקטרונית, בקרה ומערכים מוטסים וקרקעיים שונים.

היחידה הוקמה בשנת 2004 והיא פועלת בשלושה תחומים עיקריים - שילוב אמצעי לחימה מתקדמים בבניין הכוח של חיל האוויר, אחזקת המערכות הקיימות וטיפול במערכות ותיקות ומתיישנות.

פעילות היחידה בשגרה ובחירום כוללת תיקון מערכות אלקטרוניות מוטסות או קרקעיות של חיל–האוויר ברחבי הארץ. בעת לחימה גובר היקף הפעילות והיחידה מקבלת פרויקטים בנוהל "7200", שמשמעותו ביצוע מהיר ומזורז והתקנות מיוחדות. במקביל, מבוצע תיקון מערכות אלקטרוניות, הנדרשות לאור הגדלת הכמות ואינטנסיביות של גיחות המטוסים בכל המערכים בחיל. היחידה מסייעת לשמירה על הרציפות התפקודית של חיל האוויר.

=== יחידה 502 ===
סמל יחידה 502
יחידה 502 היא יחידת הקשר, היחידה התקשובית המרכזית של חיל-האוויר. יחידת הקשר הוקמה בשנת 1982.
בשנת 2015 היחידה הוכפפה לבסיס 108. היחידה ממוקמת בבסיס חפץ חיים ולאנטנות שלה פריסה ארצית רחבה. היא אמונה על רשתות התמסורת, הרדיו ומערכות האמל"ח (אמצעי לחימה) השונות של החיל, ועוסקת בניטור, בקרה ושליטה על רשתות התקשורת המאפשרות לחיל להתנהל בשגרה ובחירום. בנוסף, היחידה עוסקת בטכנולוגיות תקשורת שמאפשרות לפלטפורמות השונות של החיל לפעול בגזרות השונות.
<center>
<gallery widths="120" heights="120">
קובץ:Deployment Avnet Kakhol Technician.png|סיכת טכנאי אבנט כחול פורס
קובץ:Avnet Kakhol Technician.png|סיכת טכנאי אבנט כחול
</gallery>
</center>

=== יחידת אינטגרציה ===
סמל יחידת אינטגרציה
תפקיד יחידת אינטגרציה הוא לבצע בדיקות הנדסיות מקיפות בעולמות הפלטפורמה והתהליכיים הקרקעיים מתוך מטרה לוודא שהיכולות שפותחו עולות בקנה אחד עם הדרישה המבצעית ושהשילוב של היכולות החדשות בפלטפורמות החיל לא פוגע ביכולות הקיימות. בנוסף, היחידה מתחקרת ומשחזרת גיחות בהן אירעו כשלים או תקלות אוויוניקה שדווחו ומסייעת כמוקד ידע הנדסי לבחינת ביצועי המערכות.

=== יחידת תוה"ן ===
סמל יחידת תוה"ן
יחידת תוה"ן (ראשי תיבות: תפעול והנדסה) היא יחידת התפעול של יחידה 108 האמונה על כלל העולמות הרוחביים של 108: ניהול תוכנית עבודה, מוכנות ללחימה, מרכז שליטה ובקרה, תקציב ורכש, ניהול פרויקטים, התייעלות ומצוינות תפעולית, הובלת הבטיחות וההגנה הסביבתית, הבטחת האיכות (ISO), הדרכה ואיתור כוח אדם טכנולוגי, תוכנית העבודה של בינוי, לוגיסטיקה אווירית, אחזקה ופיתוח של קרונות קשר, הנדסה מכנית וייצור מכני המשלימים לפיתוח בעולמות האלקטרוניקה.

היחידה הוקמה בשנת 1977 כיחידת התפ"י (ראשי תיבות: תכנון, פיקוח, ייצור) ובשנת 2004, עם הצטרפות התחום המכני ליחידה, שונה שמה ליחידת תוה"ן.

תפקיד היחידה בשגרה ובחירום הוא להוביל את יחידה 108 להשיג את יעדיה במגוון של תחומים. מפקד יחידת תוה"ן הוא סגנו של מפקד יחידה 108.

=== טייסת מנהלה ===
סמל טייסת מנהלה

טייסת מנהלה היא הגוף האחראי על מתן המעטפת השלמה לפרט בכלל יחידות 108.

בין המעטפת הניתנת לפרט נכללים בין היתר שירותי: משאבי אנוש, תנאי שירות, רווחה, לוגיסטיקה, תזונה, חינוך, אירועים, חדרי כושר, שירותי דת, מורשת ורוח, שירותי רפואה, רפואת שיניים ומרפאת בריאות הנפש.

טייסת מנהלה 108 מאגדת בתוכה גם את גף ביטחון אשר אמון על כלל תחומי המבצעיות הקרקעית של המחנה, לרבות הגנה קרקעית, רציפות תפקודית, כיבוי אש, אבטחת מידע (גף זה הוא המקביל לטייסת תעופה בבסיסי החיל) וגף שפ"י.

הטייסת היא נותן השירות המרכזי בבסיס הן לפרט והן מהווה גורם תומך ומסייע למפקדים למתן מענה מיטבי לפרט בכלל ההיבטים.

== מפקדי היחידה ==
מפקד היחידה הוא קצין בדרגת אל"ם. עד לשנת 1974 היה המפקד בדרגת סא"ל.

{| border=1 cellpadding=4 cellspacing=0
|- bgcolor="#F0F0F0"
|שם
|תמונה||תקופת כהונה כמפקד היחידה || הערות
|-
| עקיבא סמן
|120x120 פיקסלים
| 1950–1952
|
|-
| דוד ארנון
|120x120 פיקסלים
| 1952–1954
|
|-
| שמואל רמון
|120x120 פיקסלים
| 1954–1964
|
|-
| אריה קידר
||120x120 פיקסלים
| 1964–1967
|
|-
| אהרון שורק
||120x120 פיקסלים
| 1967–1969
|
|-
| עמוס בן רון
||120x120 פיקסלים
| 1969–1972
|
|-
| שלמה רינון
||120x120 פיקסלים
| 1972–1974
|
|-
| עוזי גרנות
||120x120 פיקסלים
| 1974–1977
| מפקד היחידה הראשון בדרגת אל"ם ולימים מפקד בסיס פלמחים
|-
| אורי מלמד
||120x120 פיקסלים
| 1977–1978
|
|-
| יצחק בירן
||120x120 פיקסלים
| 1978–1980
|
|-
| יוסף ארזי
||120x120 פיקסלים
| 1980–1982
|
|-
| יאיר שמיר
||120x120 פיקסלים
| 1982–1985
|
|-
| מאיר ברטוב
||120x120 פיקסלים
| 1985–1988
|
|-
| אמנון הררי
||120x120 פיקסלים
| 1988–1989
| לימים ראש להק ציוד
|-
| יעקב פריאל
||120x120 פיקסלים
| 1989–1992
|
|-
| דדי לפידות
||120x120 פיקסלים
| 1992–1995
|
|-
| זאב שניר
||120x120 פיקסלים
| 1995–1997
| לימים ראש להק ציוד
|-
| משה קורן
||120x120 פיקסלים
| 1997–2000
|
|-
| יעקב בורטמן
||120x120 פיקסלים
| 2000–2003
| לימים ראש להק ציוד
|-
| אבי רוזנברג
||120x120 פיקסלים
| 2003–2005
|
|-
| אסף שכטר
||120x120 פיקסלים
| 2005–2007
|
|-
| אמיר סיטון
||120x120 פיקסלים
| 2007–2010
|
|-
| אלכס קורן
||120x120 פיקסלים
| 2010–2013
|
|-
| ערן שרעבי
||120x120 פיקסלים
| 2013–2017
|
|-
| צ'
|
| 2017–2019
|
|-
| גיא
|
| 2019–2021
|
|-
| ליאור
(שם משפחה לא ידוע)
|
| 2021–2023
|
|-
| א'
|
| 2023–כיום
|
|}

== הווה ועתיד היחידה ==
ממוזער
יחידה 108 מספקת תמיכה הנדסית וטכנית ליחידות ולגפים בחיל האוויר הזקוקים לכך, למשל ליחידות הבקרה האזורית, לגדודי ההגנה האווירית ולדרגי ה-ב' בטייסות התחזוקה בבסיסי החיל. בנוסף, היחידה לוקחת חלק בחקירות הנדסיות שונות.

יחידה 108 נדרשת לפתח ולייצר מערכות אלקטרוניות כדי להמשיך לקיים את יכולת האחזקה שלה, ועם הזמן פיתחה מערכות אלקטרוניות כמענה לצרכים מבצעיים.

כחלק מפינוי בסיס צריפין, בשנים הקרובות עתידות יחידת אינטגרציה ויחידה 502 להעתיק את מיקומן לקריית התקשוב בבאר שבע ושאר יחידות 108 תועתקנה אל בח"א 30.

== קישורים חיצוניים ==
* 
* 
* 
* [https://iaftechcto.wixsite.com/base108 אתר בסיס 108]

== הערות שוליים ==

קטגוריה:יחידות חיל האוויר הישראלי
קטגוריה:להק הציוד
קטגוריה:צה"ל: יחידות פיתוח וייצור טכנולוגי
קטגוריה:צה"ל: יחידות תחזוקה
קטגוריה:צריפין
2022 05